**JEGYZŐKÖNYV**

**Hidas Község Önkormányzat**

 **Képviselő-testületének**

**2023. június 27. napján**

megtartott rendkívüli, nyilvános üléséről.

Hozott határozatok:

45/2023.(VI.27.)

46/2023.(VI.27.)

Hozott rendelet:

**8/2023. (VI. 28.) önkormányzati rendelet**

az elhagyott hulladék felszámolásához szükséges települési intézkedésekről

**JEGYZŐKÖNYV**

A jegyzőkönyv készült **2023. június 27. napján 7 óra 30 perc kezdettel**

**Hidas** Község Önkormányzat Képviselő-testületének **rendkívüli, nyilvános** ülésén.

Az ülés helye**:**Hidas, Kossuth Lajos utca 50/II.

Polgármesteri Hivatal Tanácsterme

**Jelen voltak:**

1. BorsosnéSchwáb Rita alpolgármester
2. Dr. Balázs Dalma Brigitta képviselő
3. Fábián Izabella képviselő
4. Fényes Endre képviselő
5. Kérő Imre képviselő

**Valamint**:

Dr. Tóth Attila jegyző

Lórenczné Illés Anikó jkv. vezető

**Borsosné Schwáb Rita alpolgármester** elmondta, hogy a polgármester távollétében a mai ülést ő vezeti, köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 5 fő jelen van. Ismertette, hogy a rendkívüli testületi ülés összehívását a két napirendi pont indokolta.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**45/2023. (VI.27.) számú határozata**

Az elfogadott napirendi pontok:

1. Dr. Császár Mercedes Melanie E.V.-vel 2017. évben kötött fogászati feladatellátási szerződés módosítása

Ea.:Dr. Tóth Attila jegyző

1. Az elhagyott hulladék felszámolásához szükséges helyi intézkedésekről szóló rendelet elfogadása és Hidas Község Önkormányzat Képviselő-testületének a köztisztaságról, valamint a települési szilárd hulladékkal kapcsolatos helyi közszolgáltatásról és annak kötelező igénybevételéről szóló 7/2016.(XII.1.) önkormányzati rendeletének hatályon kívül helyezése

Előadó: Borsosné Schwáb Rita alpolgármester Dr. Tóth Attila jegyző

1. **Dr. Császár Mercedes Melanie E.V.-vel 2017. évben kötött fogászati feladatellátási szerződés módosítása**

**Ea.: Dr. Tóth Attila jegyző**

**Dr. Tóth Attila jegyző** ismertette a képviselőkkel, hogy Dr. Császár Mercedes Melanie fogorvos kérte szerződésének módosítását, névváltozás miatt, mivel eddig mint egyéni vállalkozó állt szerződésben az önkormányzattal, azonban szeretne céget alapítani. Kérelmében CMM Dental Kft-t nevezett meg, azóta kiderült, hogy ez a név ellentétes, a cégbíróság nem fogadja el, ezért kéri, hogy a Hidas Dentál Kft. névváltozást fogadja el a testület. Ezt a kérelmet 07.01.-től szeretné a NEAK részére benyújtani. Annyi változás fog még történni, hogy további 1 asszisztens felvételét tervezi a doktornő, de ez az önkormányzatot nem érinti. A fentiek értelmében a korábbi szerződéssel azonos tartalommal 2023. szeptember 1. napjától új szerződés kerül megkötésre a melléklet szerint a Hidas Dental Kft-vel, melynek alapítója és ügyvezetője Dr. Császár Mercedes Melanie a fogorvosi ellátást továbbra is személyesen ő biztosítja. A korábban mint egyéni vállalkozóval kötött szerződés pedig ugyanezen időpontban közös megegyezéssel megszüntetésre kerül.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**46/2023. (VI.27.) számú határozata**

Hidas Község Önkormányzat Képviselő-testülete úgy döntött, hogy a Magyarország helyi önkormányzatairól szóló 2011. évi CLXXXIX. tv. 13. § (1) bekezdés 4. pontja, valamint a 2015. évi CXXIII. t. 5.§ (1) bekezdés b) pontjában meghatározott **fogászati alapellátás biztosítására** a **Hidas Dental Fogászati Korlátolt Felelősségű Társasággal**(székhely: 7630 Pécs, Dankó Pista u. 13. fióktelep: 7696 Hidas, Petőfi S. u. 2/b, Adószám: 32316634-1-02. Cégjegyzékszám:02-09-087748 képviseli: Dr. Császár Mercedes Melanie ügyvezető ) a melléklet szerinti tartalommal **szerződést köt2023. szeptember 01.napjától kezdődően határozatlan időre.**

A Hidas Dental Kft. területi ellátási kötelezettséggel ellátja az önkormányzat tulajdonában álló 7696 Hidas Petőfi S. u. 2/b. sz alatti Fogorvosi Rendelőben Hidas, Mecseknádasd, Óbánya, és Ófalu községek közigazgatási területeire kiterjedő fogorvosi körzet fogászati alapellátásának működtetését. Az ingatlan használatát az önkormányzat ingyenesen biztosítja.

A képviselő-testület a „Hidas” településnév cégmegnevezésben történő használatához hozzájárulását adja.

Dr. Császár Mercedes Malanie egyéni vállalkozóval a fogászati alapellátásra vonatkozó 2017. évben kötött szerződést jelen szerződés hatálybalépésével egyidejűleg közös megegyezéssel megszüntetik.

Megbízzák Berg Csaba polgármestert - akadályoztatása esetén Borsosné Schwáb Rita alpolgármestert a feladatellátási szerződés aláírására.

Határidő: azonnal

Felelős: alpolgármester

1. **Az elhagyott hulladék felszámolásához szükséges helyi intézkedésekről szóló rendelet elfogadása és Hidas Község Önkormányzat Képviselő-testületének a köztisztaságról, valamint a települési szilárd hulladékkal kapcsolatos helyi közszolgáltatásról és annak kötelező igénybevételéről szóló 7/2016.(XII.1.) önkormányzati rendeletének hatályon kívül helyezése**

**Előadó: Borsosné Schwáb Rita alpolgármester Dr. Tóth Attila jegyző**

**Dr. Tóth Attila jegyző** elmondta, hogy a hulladékgazdálkodási közszolgáltatási tevékenységet 2023. július 1-től az állam saját hatáskörében látja el, ennek értelmében ezen hatállyal módosul a hulladékgazdálkodási törvény, ezen közfeladat ellátása az állam feladatai közé fog tartozni.

A helyi önkormányzatokra vonatkozó szabályok 2023. július 1-től alapjaiban teljesen új rend szerint alapvetően megváltoznak, kizárólag az elhagyott hulladékkal kapcsolatos rendelkezés marad hatályban, miszerint önkormányzati rendeletben szükséges meghatározni az elhagyott hulladék felszámolásához szükséges helyi intézkedések körét. Az önkormányzati rendeletet úgy kell módosítani, hogy megfeleljenek a megmaradó felhatalmazásnak, ugyanakkor a korábbi felhatalmazó rendelkezések alapján meghozott helyi szabályokat hatályon kívül kell helyezni. Ennek alapján elkészítette az elhagyott hulladék felszámolásához szükséges települési intézkedésekről szóló rendelet tervezetet, melyet a képviselők megkaptak.

**Dr. Balázs Dalma Brigitta** képviselő kérdése, hogy mi fog elhagyott hulladéknak számítani, ill. hogy lesz a bejelentés menetes stb.?

**Dr. Tóth Attila** jegyző válaszában elmondta, hogy minden hulladék, még a kitermelt termőföld is, építési hulladék, akkor is, ha magánterületre teszik le. Nem kezelné olyan hirtelen ezt a dolgot még, mert a törvény módosítása várható, azzal változni foga hulladék pontos megnevezése is, a jelenlegi szabályozás véleménye szerint nem életszerű. Ha ismertek a részletszabályok, akkor majd tovább boncolgatják azokat. A testület most a rendelet alkotási kötelezettségének tesz eleget.

A képviselő-testület 5 igen szavazattal, ellenszavazat és tartózkodás nélkül –minősített többséggel az alábbi rendeletet alkotta:

**Hidas Község Önkormányzata Képviselő-testületének**

**8/2023. (VI. 28.) önkormányzati rendelete**

**az elhagyott hulladék felszámolásához szükséges települési intézkedésekről**

**(mellékletben)**

A napirendek tárgyalását követően Dr. Tóth Attila jegyző tájékoztatta a képviselő-testületet, hogy a kutak bejelentésével kapcsolatosan úgy változott a jogszabály, hogy a háztartásban lévő kutakat, amik nem haladják meg az 50 méter talpmélységet, évi 500 m3 vízkivételig nem kell bejelenteni, nem engedélykötelesek, életszerűtlen is lett volna a dolog.

Tekintettel arra, hogy az ülésen több kérdés, észrevétel, indítvány nem hangzott el az alpolgármester a képviselő-testület ülését berekesztette.

kmf.

|  |  |
| --- | --- |
| Borsosné Schwáb Ritaalpolgármester | Dr. Tóth Attila jegyző |